CELEX: 32008D0558
Language: sk
Date: 2008-06-27 00:00:00
Title: 2008/558/ES: Rozhodnutie Komisie z  27. júna 2008 , ktorým sa povoľuje uvedenie rafinovaného oleja z hadinca skorocelového ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom K(2008) 3049]

9.7.2008   
            
            
               SK
            
            
               Úradný vestník Európskej únie
            
            
               L 180/17
            
         
      ROZHODNUTIE KOMISIE
   
   z 27. júna 2008,
   ktorým sa povoľuje uvedenie rafinovaného oleja z hadinca skorocelového ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom K(2008) 3049]
   (Iba anglické znenie je autentické)
   (2008/558/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach, a najmä na jeho článok 7 (1),
   keďže:
   
               (1)
            
            
               Dňa 11. augusta 2006 spoločnosť Croda Chemicals Ltd požiadala príslušný orgán Spojeného kráľovstva o umiestnenie rafinovaného oleja z hadinca skorocelového na trh ako novej zložky potravín.
            
         
               (2)
            
            
               Príslušný orgán Veľkej Británie na posudzovanie potravín vydal 12. júla 2007 prvotnú hodnotiacu správu. V tejto správe dospel k záveru, že rafinovaný olej z hadinca skorocelového je z hľadiska ľudskej spotreby pre navrhované použitie bezpečný.
            
         
               (3)
            
            
               Komisia 1. augusta 2007 zaslala prvú hodnotiacu správu všetkým členským štátom.
            
         
               (4)
            
            
               V rámci 60-dňovej lehoty stanovenej v článku 6 ods. 4 nariadenia (ES) č. 258/97 boli v súlade s týmto ustanovením vznesené odôvodnené námietky proti uvedeniu výrobku na trh.
            
         
               (5)
            
            
               Vo svojej odpovedi na pripomienky a námietky z 10. januára 2008 žiadateľ súhlasil s úpravou špecifikácií rafinovaného oleja z hadinca skorocelového a s obmedzením jeho používania, ako žiadali niektoré členské štáty.
            
         
               (6)
            
            
               Rafinovaný olej z hadinca skorocelového spĺňa kritériá ustanovené v článku 3 ods. 1 nariadenia (ES) č. 258/97.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rafinovaný olej z hadinca skorocelového špecifikovaný v prílohe I sa môže umiestňovať na trh v Spoločenstve ako nová zložka potravín na použitie špecifikované v prílohe II.
   Článok 2
   Nová zložka potravín povolená týmto rozhodnutím sa na obale potraviny, ktorá ju obsahuje, označuje ako „rafinovaný olej z hadinca skorocelového“.
   Článok 3
   Toto rozhodnutie je určené spoločnosti Croda Chemicals Europe Ltd, Oak Road, Clough Road, Hull, East Yorkshire, HU6 7PH, Spojené kráľovstvo.
   
      V Bruseli 27. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 43, 14.2.1997, s. 1. Nariadenie naposledy zmenené a doplnené nariadením (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA I
      Špecifikácie rafinovaného oleja z hadinca skorocelového
      Opis
      Rafinovaný olej z hadinca skorocelového je svetložltý produkt získaný rafinovaním oleja zo semien Echium plantagineum.
      Špecifikácie
      
                  Test
               
               
                  Špecifikácia
               
            
                  Obsah kyseliny stearidónovej
               
               
                  Minimálne 10 hmotnostných % z celkového obsahu mastných kyselín
               
            
                  Transmastné kyseliny
               
               
                  Maximálne 2 hmotnostné % z celkového obsahu mastných kyselín
               
            
                  Číslo kyslosti
               
               
                  Maximálne 0,6 mg KOH/g
               
            
                  Peroxidové číslo
               
               
                  Maximálne 5 meq O2/kg
               
            
                  Nezmydeľniteľný podiel
               
               
                  Maximálne 2 %
               
            
                  Obsah bielkovín (celkový dusík)
               
               
                  Maximálne 20 μg/mL
               
            
                  Pyrolizidínové alkaloidy
               
               
                  Nezistiteľné pri detekčnom limite 4 μg/kg
               
            
   
      PRÍLOHA II
      Použitie rafinovaného oleja z hadinca skorocelového
      
                  Cieľová skupina
               
               
                  Maximálna úroveň kyseliny stearidónovej (STA)
               
            
                  Mliečne výrobky a jogurtové nápoje dodávané v jednotlivých dávkach
               
               
                  250 mg/100 g, 75 mg/100 g pri nápojoch
               
            
                  Syrové prípravky
               
               
                  750 mg/100 g
               
            
                  Roztierateľné tuky a zálievky
               
               
                  750 mg/100 g
               
            
                  Raňajkové cereálne výrobky
               
               
                  625 mg/100 g
               
            
                  Potravinové doplnky
               
               
                  500 mg/denná dávka odporúčaná výrobcom
               
            
                  Diétne potraviny na osobitné liečebné účely
               
               
                  Podľa osobitných výživových potrieb osôb, pre ktoré sú tieto výrobky určené
               
            
                  Potraviny určené na používanie pri nízkoenergetických diétach na reguláciu hmotnosti
               
               
                  250 mg/náhrada jedla